Komission asetus (EY) N:o 1965/2002, annettu 4 päivänä marraskuuta 2002, neuvoston asetuksen (EY) N:o 1638/98 soveltamista koskevista yksityiskohtaisista säännöistä oliivialan toimijaorganisaatioiden markkinointivuosien 2002/2003 ja 2003/2004 toimintaohjelmien osalta annetun asetuksen (EY) N:o 1334/2002 muuttamisesta



Virallinen lehti nro L 300 , 05/11/2002 s. 0004 - 0005



Komission asetus (EY) N:o 1965/2002, annettu 4 päivänä marraskuuta 2002, neuvoston asetuksen (EY) N:o 1638/98 soveltamista koskevista yksityiskohtaisista säännöistä oliivialan toimijaorganisaatioiden markkinointivuosien 2002/2003 ja 2003/2004 toimintaohjelmien osalta annetun asetuksen (EY) N:o 1334/2002 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rasva-alan yhteisestä markkinajärjestelystä annetun asetuksen N:o 136/66/ETY muuttamisesta 20 päivänä heinäkuuta 1998 annetun neuvoston asetuksen (EY) N:o 1638/98(1), sellaisena kuin se on muutettuna asetuksella (EY) N:o 1513/2001(2), ja erityisesti sen 4 a artiklan 3 kohdan ensimmäisen alakohdan toisen luetelmakohdan, ottaa huomioon oliivialan hyväksyttyjen toimijajärjestöjen toimintaohjelmien osalta asetuksessa (EY) N:o 1638/98 säädetyn yhteisörahoituksen enimmäismäärästä ja asetuksesta N:o 136/66/ETY poikkeamisesta 14 päivänä lokakuuta 2002 annetun neuvoston asetuksen (EY) N:o 1873/2002(3) ja erityisesti sen 3 artiklan toisen kohdan, sekä katsoo seuraavaa: (1) Komission asetuksessa (EY) N:o 1334/2002(4) vahvistetaan markkinointivuosiksi 2002/2003 ja 2003/2004 säännöt, jotka koskevat oliivialan toimijaorganisaatioiden hyväksymistä ja toimintaohjelmia asetuksen (EY) N:o 1638/98 4 a artiklassa säädetyn yhteisön rahoitusosuuden myöntämiseksi. (2) Asetuksen (EY) N:o 1873/2002 2 artiklassa vahvistetaan asetuksen (EY) N:o 1638/98 4 a artiklassa säädetyn yhteisön rahoitusosuuden enimmäismäärät kaikille toimille. Komission olisi vahvistettava enimmäismäärät kullekin toiminta-alalle määrärahojen jakautumiseksi tasaisemmin kaikille mainitussa artiklassa säädetyille neljälle alalle. (3) Asetuksen (EY) N:o 1873/2002 3 artiklassa tarkoitetut määräpäivät olisi vahvistettava järjestelmän hallintoon liittyvät vaatimukset huomioon ottaen. (4) Tämän vuoksi asetus (EY) N:o 1334/2002 olisi muutettava. (5) Tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 1334/2002 seuraavasti: 1) Lisätään artikla seuraavasti: " 5 a artikla Yhteisön rahoitusosuuden jakautuminen 1. Markkinointivuosina 2002/2003 ja 2003/2004 myönnettävän yhteisön rahoitusosuuden enimmäismäärät, jotka voidaan myöntää asetuksen (EY) N:o 1873/2002 2 artiklan mukaisesti oliivialan toimijaorganisaatioiden tukikelpoisille toimille, voidaan kussakin jäsenvaltiossa yhdistää kaikkien tämän asetuksen 5 artiklassa tarkoitettujen ohjelmien osalta. 2. Kullekin jäsenvaltiolle asetuksen (EY) N:o 1873/2002 2 artiklan mukaisesti vahvistettavasta yhteisön rahoituksen enimmäismäärästä on kohdistettava tietty vähimmäisosuus kullekin toiminta-alalle. Kyseinen vähimmäisosuus on: - 15 prosenttia oliiviöljyn ja syötäväksi tarkoitettujen oliivien alan ja markkinoiden seurantaa ja hallinnointia koskeville toimille, - 15 prosenttia oliivinviljelyn ympäristövaikutusten parantamiseen liittyville toimille, - 15 prosenttia oliiviöljyn ja syötäväksi tarkoitettujen oliivien tuotannon laadun parantamiseen liittyville toimille, - 10 prosenttia oliiviöljyn ja syötäväksi tarkoitettujen oliivien jäljitettävyyden sekä laadun varmentamiseen ja suojaamiseen liittyville toimille. 3. Jos kaikkiin jäsenvaltion jollakin toiminta-alalla hyväksymiin ohjelmiin tarvittavan yhteisön rahoituksen määrä on pienempi kuin 2 kohdassa tarkoitettu vastaava vähimmäisosuus, kyseisen osuuden ja rahoituksen välinen erotus myönnetään asetuksen N:o 136/66/ETY 5 artiklassa tarkoitettuna oliiviöljyn tuotantotukena sillä edellytyksellä, että asetuksen (EY) N:o 1873/2002 3 artiklassa tarkoitettua edellytystä noudatetaan." 2) Muutetaan 11 artikla seuraavasti: a) Lisätään 1 a kohta seuraavasti: "1a. Jäsenvaltioiden on annettava viimeistään 28 päivänä helmikuuta 2003 komissiolle tiedoksi markkinointivuosilta 2002/2003 ja 2003/2004 päätöksensä, jotka koskevat asetuksen (EY) N:o 1873/2002 3 artiklassa säädettyä poikkeusta asetuksen N:o 136/66/ETY 20 d artiklan 1 kohdasta." b) Korvataan 2 kohta seuraavasti: "2. Jäsenvaltioiden on annettava viimeistään 30 päivänä kesäkuuta 2003 komissiolle tiedoksi markkinointivuosilta 2002/2003 ja 2003/2004 päätöksensä, jotka koskevat asetuksen (EY) N:o 1873/2002 3 artiklassa säädettyä poikkeusta asetuksen N:o 136/66/ETY 5 artiklan 9 kohdasta. Jäsenvaltioiden on ennen 30 päivää kesäkuuta 2003 toimitettava komissiolle tiedot, jotka koskevat hyväksyttyjä oliivialan toimijaorganisaatioita sekä hyväksyttyjä toimintaohjelmia ja niiden osatekijöitä, eriteltyinä tämän asetuksen 2 artiklassa tarkoitettujen oliivialan toimijaorganisaatioiden tyyppien ja alueellisten vyöhykkeiden mukaan, sekä annettava tiedoksi asetuksen (EY) N:o 1638/98 4 a artiklan 1 kohdan mukaisesti markkinointivuosille 2002/2003 ja 2003/2004 varatut määrärahat toiminta-alojen mukaan eriteltyinä." 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä marraskuuta 2002. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 4 päivänä marraskuuta 2002. Komission puolesta Franz Fischler Komission jäsen (1) EYVL L 210, 28.7.1998, s. 32. (2) EYVL L 201, 26.7.2001, s. 4. (3) EYVL L 284, 22.10.2002, s. 1. (4) EYVL L 195, 24.7.2002, s. 16.